জুলিয়াস ভেলহাউজেন (১৭ মে ১৮৪৪ – ৭ জানুয়ারি ১৯১৮) ছিলেন একজন জার্মান বাইবেল পণ্ডিত ও প্রাচ্যতত্ত্ববিদ। তাঁর গবেষণা কর্মজীবনের শুরু হয় পুরাতন নিয়ম নিয়ে, এরপর তা বিস্তৃত হয় ইসলামীয় অধ্যয়ন এবং পরবর্তীতে নতুন নিয়ম সম্পর্কিত গবেষণায়। তিনি পঞ্চপুস্তক বা তোরার রচনাতাত্ত্বিক ইতিহাসে গুরুত্বপূর্ণ অবদান রাখেন এবং ইসলাম ধর্মের প্রাথমিক সময়কাল নিয়ে গবেষণা করেন। পঞ্চপুস্তকের ব্যুৎপত্তি নিয়ে তাঁর বিশ্লেষণ দলিল তত্ত্ব নামে পরিচিত, যা এই ক্ষেত্রে অন্যতম প্রধান মতবাদ হিসেবে বিবেচিত হয়।   জীবনী  ভেলহাউজেন হ্যামেলিন শহরে জন্মগ্রহণ করেন, যা তখন হ্যানোভার রাজ্যর অন্তর্গত ছিল। তিনি একজন প্রটেস্ট্যান্ট যাজকের পুত্র ছিলেন।Clements, R.E. A Century of Old Testament Study (Cambridge: Lutterworth Press, 1994), 7. গ্যোটিনগেন বিশ্ববিদ্যালয়ে তিনি জর্জ এভাল্ডের অধীনে ধর্মতত্ত্ব পড়াশোনা করেন এবং ১৮৭০ সালে তিনি পুরাতন নিয়ম বিষয়ে প্রাইভাটডোজেন্ট পদে নিযুক্ত হন। ১৮৭২ সালে তিনি গ্রাইফসভাল্ড বিশ্ববিদ্যালয়তে ধর্মতত্ত্বের অধ্যাপক নিযুক্ত হন। কিন্তু ১৮৮২ সালে বিবেকগত কারণে তিনি পদত্যাগ করেন।  তিনি পদত্যাগপত্রে লেখেন:  এরপর তিনি হালে বিশ্ববিদ্যালয়ে প্রাচ্য ভাষার অধ্যাপক হন, এবং ১৮৮৫ সালে মারবুর্গ এবং ১৮৯২ সালে গ্যোটিনগেনে অধ্যাপক নিযুক্ত হন, যেখানে তিনি মৃত্যুর আগ পর্যন্ত কর্মরত ছিলেন।  তিনি বিশেষভাবে পরিচিত হন তাঁর গ্রন্থ Prolegomena zur Geschichte Israels-এর মাধ্যমে। এছাড়াও তাঁর আরবি গবেষণাগুলোর মধ্যে The Arab Kingdom and its Fall উল্লেখযোগ্য। এই গ্রন্থে তিনি তোরাহর ব্যুৎপত্তি নিয়ে প্রচলিত মতবাদগুলোর একটি সংক্ষিপ্ত ও বিশ্লেষণমূলক আলোচনা উপস্থাপন করেন এবং এই ধর্মগ্রন্থগুলোর সমাজ ও ইতিহাস-সংশ্লিষ্ট বিকাশ ব্যাখ্যা করেন।  অ্যালান লেভেনসনের মতে, ভেলহাউজেন ধর্মীয় ইহুদি-বিরোধিতাকে স্বাভাবিক বলে মনে করতেন এবং ইহুদি-বিদ্বেষ ধারণায় বিশ্বাসী ছিলেন।   Prolegomena zur Geschichte Israels এবং দলিল তত্ত্ব   ভেলহাউজেন পুরাতন নিয়ম ও হেক্সাটিউকর গঠনতত্ত্ব নিয়ে তাঁর সমালোচনামূলক গবেষণার জন্য বিখ্যাত। তাঁর গ্রন্থ Prolegomena zur Geschichte Israels (১৮৭৮ সালে প্রথম প্রকাশিত Geschichte Israels নামে) তে তিনি দলিল তত্ত্বের একটি সুসংহত ব্যাখ্যা উপস্থাপন করেন। এর মতে, তোরাহ মূলত চারটি স্বতন্ত্র উৎস থেকে উদ্ভূত, যেগুলো মূসার সময়ের বহু পরে রচিত হয়েছিল এবং পরে একত্রে সংকলিত হয়।  এই মতবাদ ২০ শতকের অধিকাংশ সময়কালজুড়ে পঞ্চপুস্তক গবেষণায় প্রধান দৃষ্টিভঙ্গি হিসেবে প্রচলিত ছিল। পরবর্তী গবেষকরা এতে আরও উৎস চিহ্নিত করেন এবং আরও পরবর্তী সময়ে রচনার প্রস্তাব দেন।  তিনি উইলহেল্ম ডে ভেট্টেকে এই গবেষণার পথপ্রদর্শক হিসেবে চিহ্নিত করেন, যিনি ১৮০৬ সালে পঞ্চপুস্তকের উৎসগুলো (J, E, D, P) প্রথম বিশ্লেষণ করেন, যদিও এর ফলে তাঁকে বিশ্ববিদ্যালয় ত্যাগ করতে হয়। ভেলহাউজেন মূলত ডে ভেট্টের কাজই আরও সুসংহতভাবে এগিয়ে নিয়ে যান।   অন্যান্য রচনা  তাঁর উল্লেখযোগ্য কিছু রচনা হলো:  De gentibus et familiis Judaeis (১৮৭০) Der Text der Bücher Samuelis untersucht (১৮৭১) Die Phariseer und Sadducäer (১৮৭৪) Prolegomena zur Geschichte Israels (প্রথম সংস্করণ ১৮৭৮; ইংরেজি অনুবাদ ১৮৮৩) Muhammed in Medina (১৮৮২) Die Composition des Hexateuchs (১৮৭৬/৭৭) Israelitische und jüdische Geschichte (১৮৯৪) Reste arabischen Heidentums (১৮৯৭) Das arabische Reich und sein Sturz (১৯০২) Skizzen und Vorarbeiten (১৮৮৪–১৮৯৯) Medina vor dem Islam (১৮৮৯) ফ্রিডরিশ ব্লেক-এর Einleitung in das Alte Testament-এর পরবর্তী সংস্করণ সম্পাদনা (১৮৭৮–১৮৯৩) Die kleinen Propheten (১৯০২) The Book of Psalms, ইংরেজি অনুবাদ (১৮৯৮)  ১৯০৬ সালে তিনি আডলফ হার্নাক এবং অন্যদের সঙ্গে যৌথভাবে Die christliche Religion গ্রন্থ প্রকাশ করেন। তিনি নতুন নিয়ম নিয়ে কিছু গবেষণাও করেন, যার মধ্যে Das Evangelium Marci (১৯০৩), Das Evangelium Matthäi এবং Das Evangelium Lucae (১৯০৪) এবং Einleitung in die drei ersten Evangelien (১৯০৫) উল্লেখযোগ্য।   উদ্ধৃতি    আরও পড়ুন    বহিঃসংযোগ        বিষয়শ্রেণী:দলিল তত্ত্ব বিষয়শ্রেণী:১৮৪৪ সালের জন্ম বিষয়শ্রেণী:১৯১৮ সালের মৃত্যু বিষয়শ্রেণী:জার্মান বাইবেল পণ্ডিত বিষয়শ্রেণী:জার্মান প্রাচ্যতত্ত্ববিদ বিষয়শ্রেণী:পুরাতন নিয়ম বিশেষজ্ঞ বিষয়শ্রেণী:১৮৪৪-এ জন্ম বিষয়শ্রেণী:১৯১৮-এ মৃত্যু বিষয়শ্রেণী:১৯শ শতাব্দীর জার্মান লেখক বিষয়শ্রেণী:২০শ শতাব্দীর জার্মান লেখক